Document ID: 31988R3969

Title and Content:
ΚΑΝΟΝΙΣΜΟΣ (ΕΟΚ) αριθ. 3969/88 ΤΗΣ ΕΠΙΤΡΟΠΗΣ της 20ής Δεκεμβρίου 1988 για τον καθορισμό των όρων μετατροπής σε εθνικά νομίσματα των ενισχύσεων που εκφέρονται σε Ecu και προορίζονται για την ενθάρρυνση της παύσης καλλιέργειας των αρώσιμων γαιών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 1α παράγραφος 7, τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και την ισοτιμία που θα πρέπει να εφαρμόζεται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 5 παράγραφος 3, Εκτιμώντας: ότι στον κανονισμό (ΕΟΚ) αριθ. 1678/85 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 3765/88 (6), καθορίζονται οι ισοτιμίες που πρέπει να εφαρμόζονται στον γεωργικό τομέα- ότι ο κανονισμός (ΕΟΚ) αριθ. 129/78 του Συμβουλίου (7) καθόρισε για τις ενισχύσεις που καθιερώθηκαν από τις πράξεις σχετικά με την κοινή πολιτική των γεωργικών διαρθρώσεων και αναφέρονται σε Ecu, την επιλογή των ισοτιμιών που θα ληφθούν υπόψη εφόσον οι ενισχύσεις αυτές χρηματοδοτούνται αποκλειστικά από το ΕΓΤΠΕ, τμήμα Εγγυήσεων- ότι, σύμφωνα με το άρθρο 26 παράγραφος 1 του κανονισμού (ΕΟΚ) αριθ. 797/85, η χρηματοδοτική συμμετοχή της Κοινότητας στις ενισχύσεις που προβλέπεται από τα άρθρα 1α και 26 παράγραφος 2 του εν λόγω κανονισμού προέρχεται τόσο από το τμήμα Εγγυήσεων του ΕΓΤΠΕ, όσο και από το τμήμα Προσανατολισμού- ότι, για να επιτραπεί για το συνόλο των ενισχύσεων που αναγνωρίζονται ως επιλέξιμες κατά τη διάρκεια ενός ημερολογιακού έτους μία και η αυτή βάση υπολογισμού, θα πρέπει να προβλεφθεί για τις ενισχύσεις αυτές ένα μόνο γενεσιουργό αίτιο και να προσδιορισθούν οι γεωργικές ισοτιμίες που εφαρμόζονται για τη μετατροπή των ενισχύσεων αυτών, που αναφέρονται σε Ecu, σε εθνικά νομίσματα- ότι, για το σκοπό αυτό, πρέπει να ληφθούν υπόψη οι ίδιοι κανόνες γεωργικής μετατροπής με εκείνους που εφαρμόζονται για τη μετατροπή σε εθνικά νομίσματα των διαρθρωτικών ενισχύσεων που χρηματοδοτούνται από την Κοινότητα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μετατροπή σε εθνικά νομίσματα των ποσών που αναφέρονται στα άρθρα 1α και 26 παράγραφος 2 του κανονισμού (ΕΟΚ) αριθ. 797/85 πραγματοποιείται με τις γεωργικές ισοτιμίες: - που ισχύουν την 1η Ιανουαρίου του έτους κατά τη διάρκεια του οποίου λαμβάνεται η απόφαση για τη χορήγηση της ενισχύσεως και - που λαμβάνονται υπόψη στα πλαίσια της κοινής γεωργικής πολιτικής των γεωργικών διαρθρώσεων και που περιλαμβάνονται στα παραρτήματα του κανονισμού (ΕΟΚ) αριθ. 1678/85 στη στήλη "ποσά μη συνδεδεμένα με τον καθορισμό των τιμών" ή, ελλείψει αυτής, στη στήλη "όλες οι άλλες περιπτώσεις". Όταν, σύμφωνα με την κοινοτική νομοθεσία, η πληρωμή της ενισχύσεως κλιμακώνεται σε περισσότερα έτη και όταν η γεωργική ισοτιμία ενός νομίσματος που ισχύει κατά τη χορήγηση υποτιμάται στη συνέχεια, τα μερίδια καθορίζονται με βάση την αντίστοιχη γενική ισοτιμία που ισχύει την 1η Ιανουαρίου του έτους κατά τη διάρκεια του οποίου είναι πληρωτέα η μερίδα της ενισχύσεως. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός εφαρμόζεται από την 1η Αυγούστου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1988.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2493
2443

EuroVoc IDs (Expanded): 2493
2443

Dataset Source: meu

Split: train